Ramón: ¡Ye un inútil! (Fai un pausa y sigue falando.) Lo peor foi cuando tuvi pasando unos díes en Málaga, en casa los parientes del mio cuñáu, ¡y mira que ye guapo aquello, eh! Pues nada, nun m'afayaba, echábala de menos, pruyíame andar con ella. Sí, ellí foi onde me di cuenta de lo que me tiraba... (Con entusiasmu.) En cuantes que vini p'acá, de siguío, unes vueltines per ehí, y a lo cabero la selmana yá fui de monte con ella. ¡Foi demasiao...! Dende aquel entós entamé a querela, a llevala en maxín, a necesitala... Lo sele y lo espabánico llevábalo too xunto... ¡ye una cosa! Y esos arranques que tien... que nunca nun sabes per ú va salir, empapotáronme lo mesmo qu'un críu, y garré'l viciu, porque a última hora ye un viciu como otru cualquiera, garré'l viciu d'andar siempre con ella... hasta que cayí...